Пачнем з так званых несапраўдных подпісаў у Жодзіна, якія выкрыў бравы змагар за праўду прадстаўнік АГП у выбарчай камісіі сп. Ваўчанін. Аказваецца, камісія знайшла ажно 20% несапраўдных подпісаў сярод 153 здадзеных за Рыгора Кастусёва. І таму “Народная Воля” з сумам паведамляе, як дэмакрат Ваўчанін, які між тым прызнаў усе подпісы за А. Лукашэнку, нягледзячы, што яны зьбіраліся з жахлівым выкарастаньнем адміністрацыйнага рэсурсу і не сябрамі яго ініцыятыўнай групы, выкрывае Кастусева і Статкевіча. Але чамусьці “Народная Воля” ня піша пра тое, як ў Салігорску не прызналі подпісы за Некляева, у Калінкавічах - за Рымашэўскага. У кожнага з кандыдатаў ёсьць непрызнаныя подпісы. Але так хочацца заняцца дыскрэдытацыяй, так хочацца хоць крышачку адчуць сабе БТ і паразьвешваць арлычкі здраднікаў і фальсыфікатараў. Калі зьбіраецца 100.000 подпісаў, безумоўна, заўсёды знойдуцца несапраўдныя подпісы, і няхай такі сродак дыскрэдытацыі “Народная Воля” не забірае у БТ - яна зробіць лепш.